ভোটের মুখে মাস্টারস্ট্রোক! সুপ্রিম নির্দেশ মেনেই ডিএ দেবে রাজ্য সরকার

ওয়েবডেস্ক- ভোটের মুখে মাস্টারস্ট্রোক! বকেয়া ডিএ দেবে রাজ্য সরকার। সোশ্যাল মাধ্যমে এই পোস্ট করে ঘোষণা করলেন রাজ্যের মুখ্যমন্ত্রী মমতা বন্দ্যোপাধ্যায়। আর কিছুক্ষণ পরেই ভোটের নির্ঘণ্ট ঘোষণা, তার আগেই এই ঘোষণা করলেন মুখ্যমন্ত্রী। শীর্ষ আদালতের নির্দেশ অনুযায়ী বকেয়া ডিএ দেবে রাজ্য সরকার। চলতি মাসেই অ্যাকাউন্টে মিলবে টাকা। মুখ্যমন্ত্রীর এই ঘোষণায় স্বস্তিতে কর্মচারীরা।

সোশ্যাল মিডিয়ায় পোস্ট করে মুখ্যমন্ত্রী লেখেন, আমি আনন্দের সঙ্গে ঘোষণা করছি যে আমাদের মা-মাটি-মানুষ সরকার তার সমস্ত কর্মচারী এবং পেনশনভোগীদের, এবং আমাদের শিক্ষা প্রতিষ্ঠানের লক্ষ লক্ষ শিক্ষক এবং অ-শিক্ষক কর্মীদের, সেইসাথে পঞ্চায়েত, পৌর সংস্থা, অন্যান্য স্থানীয় সংস্থা ইত্যাদির মতো আমাদের অন্যান্য অনুদান-সহায়ক প্রতিষ্ঠানের কর্মচারী/পেনশনভোগীদের প্রতি তার প্রতিশ্রুতি পূরণ করেছে। আমাদের অর্থ বিভাগ কর্তৃক জারি করা বিজ্ঞপ্তিতে বর্ণিত পদ্ধতি অনুসারে তারা ২০২৬ সালের মার্চ থেকে তাদের ROPA ২০০৯ ডিএ বকেয়া পেতে শুরু করবে।

I am happy to announce that our Ma-Mati-Manush government has delivered on its promise to all its employees and pensioners, and to lakhs of teachers and non-teaching staff of our educational institutions, as well as employees/ pensioners of our other grant-in-aid instititions…

— Mamata Banerjee (@MamataOfficial) March 15, 2026